Sommer-OL 1906

**Sommer-OL 1906** ble avholdt fra 22. april til 2. mai 1906 i Athen i Hellas og ble den gang referert til som «de 2. internasjonale olympiske leker i Athen». Lekene er også kalt «Ekstralekene» og «Jubileumslekene», og i etterkant betegnet som en feiring av 10-årsjubileumet for de moderne olympiske leker. 848 mannlige og 6 kvinnelige utøvere fra 21 land deltok. 

Disse olympiske «mellomlekene» er ikke lenger offisielt anerkjent av Den internasjonale olympiske komité (IOK) og til tross for at IOK var medarrangører, ble lekenes status først i 1949 avklart og erklært som uoffiselle. En rekke olympiahistorikere argumenterer for at disse lekene skal likestilles med de andre olympiske sommerlekene. 

Det eksisterte velutviklede planer om at det skulle avholdes «mellomleker» i Athen hvert fjerde år, midt mellom de ordinære olympiske leker, men dette viste seg vanskelig å gjennomføre. Av politiske grunner ble Sommer-OL i 1906 den første og siste gangen «mellomlekene» ble arrangert. Grekerne hadde i utgangspunktet ment at alle olympiske leker skulle arrangeres i Hellas, og startet forberedelser for å arrangere regelmessige «mellomleker». 

Både Sommer-OL 1900 i Paris og Sommer-OL 1904 i St. Louis ble betegnet som fullstendig kaotiske, mye fordi begge ble arrangert i forbindelse med verdensutstillinger. IOKs president Pierre de Coubertin uttalte at han ikke trodde den olympiske bevegelse ville overleve. Lekene i Athen i 1906 ble betegnet som så vellykket at samtidens journalister og moderne tiders olympiahistorikere mener de bidro sterkt til å redde både den olympiske ånd og lekenes fremtid.   

Noen av elementene som i dag er selvsagte innslag i de olympiske leker, så man for første gang under lekene i 1906. For første gang ble utøverne påmeldt via sin nasjons olympiske komité og deltok for sine respektive nasjonslag. Arrangementet var kompakt og gikk over 10 dager, og nasjonalflagg ble for første gang heist ved medaljeseremonien. Utøverne bodde sammen i den første olympiske deltagerlandsbyen, og marsjerte inn til åpningsseremonien med en flaggbærer i spissen for troppen.

Frankrike ble ifølge den uoffisielle medaljestatistikken beste nasjon, mens det norske laget tok to medaljer, hvorav en gull.

## Valg av vertsby
Det var ikke valg av vertsby i forkant av disse lekene. Innføringen av «mellomleker» som skulle arrangeres hvert fjerde år, mellom de ordinære olympiske sommerlekene, var opprinnelig vedtatt av Den internasjonale olympiske komité (IOK) i 1901. Konseptet med «mellomleker» var et kompromiss med grekerne etter at Sommer-OL 1896 ble betegnet som særdeles vellykket. Straks etter lekene ble det fra gresk side foreslått at Athen skulle arrangere alle olympiske leker i framtiden. IOKs grunnlegger, Pierre de Coubertin, var motstander av dette forslaget. Han var allerede innstilt på at Paris skulle bli arrangør av Sommer-OL 1900 og så for seg at lekene skulle arrangeres i forskjellige byer rundt om i verden, ikke på et permanent sted.

## Norsk deltakelse

Invitasjonen ankom alt før løsrivelsen fra Sverige var gjennomført i 1905. Norges olympiske komité kunne derfor ikke takke ja, i tilfelle norske idrettsfolk måtte bære våpen mot Sverige. Da løsrivelsen ble fredelig gjennomført, forflyttet kampen mot Sverige seg til idrett, der Norge lå sterkt an innenfor turn, mye takket være østerrikeren Joseph Stockinger (1828-1903) som i 1855 stiftet Norges første idrettsforening, Christiania Turnforening. Blant utøverne utmerket håndverkere seg; de var vant til å holde balansen under arbeid oppe i stillaser. Et lag på 21 krysset Europa og ankom Athen, som var pyntet med flaggpyntede æresporter. Så ung var Norge som nasjon at grekerne hadde misoppfattet hvordan flagget så ut. Deres utgave av Norges flagg var rød og blå; det hvite feltet manglet. Men de norske turnerne vant gull og fikk tilnavnet «de flyvende marmorstatuene», selv om apparatene var uvante. Det svenske laget var misnøyd med at de kom etter Norge, ettersom deltakerlandene stod i alfabetisk rekkefølge; de ønsket også at øvelsene skulle bedømmes ut fra holdning, ikke ut fra vanskelighetsgrad. Det motsatte også andre seg, og det endte med at de svenske turnerne trakk seg og i stedet viste programmet sitt utenfor konkurranse. Hjemme igjen ble det norske laget mottatt av båter ute på Oslofjorden, før de ble hilst av statsministeren og kong Haakon på Akershus festning.

## Arenaer

## Idretter

;Fotnoter

## Deltakelse

 

### Deltakerland
Tilsammen 21 nasjoner deltok i lekene (antall utøvere i parentes)

## Program

}
|-
| colspan=2  
| align=center colspan=7  || align=center colspan=2  || rowspan=2 
|-
| colspan=2| **Seremonier** ||  style="background:#0c3; text-align:center;"|**ÅS** || || || || || || || || || ||  style="background:#e33; text-align:center;"|**AS**
|- style="text-align:center;"
| style="text-align:left;" colspan="2" |  Bryting || || || || style="background-color:#39f;" | || style="background-color:#fc0;" | 1 || style="background-color:#fc0;" | 1 || style="background-color:#fc0;" | 1 || || style="background-color:#fc0;" | 1 || || || **4**
|- style="text-align:center;"
| style="text-align:left;" colspan="2" |  Fekting || || style="background-color:#39f;" | || style="background-color:#39f;" | || style="background-color:#fc0;" | 2 || style="background-color:#fc0;" | 1 || style="background-color:#fc0;" | 2 || style="background-color:#fc0;" | 2 || || || style="background-color:#fc0;" | 1 || || **8**
|- style="text-align:center;"
| style="text-align:left;" colspan="2" |  Fotball || || style="background-color:#39f;" | || style="background-color:#39f;" | || style="background-color:#fc0;" | 1 || || || || || || || || **1**
|- style="text-align:center;"
| style="text-align:left;" colspan="2" |  Friidrett || || || || style="background-color:#fc0;" | 4 || style="background-color:#fc0;" | 1 || style="background-color:#fc0;" | 4 || style="background-color:#fc0;" | 1 || || style="background-color:#fc0;" | 4 || style="background-color:#fc0;" | 6 || style="background-color:#fc0;" | 1 || **21**
|- style="text-align:center;"
| style="text-align:left;" colspan="2" |  Roing || || || style="background-color:#fc0;" | 3 || || || style="background-color:#fc0;" | 3 || || || || || || **6**
|- style="text-align:center;"
| style="text-align:left;" colspan="2" |  Skyting || || style="background-color:#fc0;" | 4 || style="background-color:#fc0;" | 3 || style="background-color:#fc0;" | 1 || style="background-color:#fc0;" | 2 || style="background-color:#39f;" | || style="background-color:#fc0;" | 2 || || || || || **12**
|- style="text-align:center;"
| style="text-align:left" rowspan="2" |  || style="text-align:left;" |  Svømming || || || style="background-color:#fc0;" | 1 || style="background-color:#fc0;" | 1 || || style="background-color:#fc0;" | 1 || style="background-color:#fc0;" | 1 || || || || || **4**
|- style="text-align:center;"
| style="text-align:left;" |  Stuping || || || || || || style="background-color:#39f;" | || style="background-color:#fc0;" | 1 || || || || || **1**
|- style="text-align:center;"
| style="text-align:left" rowspan="2" |  || style="text-align:left;" |  Sykling (bane) || || style="background-color:#fc0;" | 1 || style="background-color:#fc0;" | 2 || style="background-color:#fc0;" | 2 || || || || || || || || **5**
|- style="text-align:center;"
| style="text-align:left;" |  Sykling (landevei) || || || || || || || || || || || style="background-color:#fc0;" | 1 || **1**
|- style="text-align:center;"
| style="text-align:left;" colspan="2" |  Tautrekking || || || || || || || || || style="background-color:#fc0;" | 1 || || || **1**
|- style="text-align:center;"
| style="text-align:left;" colspan="2" |  Tennis || || style="background-color:#3399ff;" | || style="background-color:#39f;" | || style="background-color:#fc0;" | 1 || style="background-color:#fc0;" | 3 || || || || || || || **4**
|- style="text-align:center;"
| style="text-align:left;" colspan="2" |  Turn || style="background-color:#39f;" | || style="background-color:#fc0;" | 1 || || style="background-color:#39f;" | || style="background-color:#fc0;" | 3 || || || || || || || **4**
|- style="text-align:center;"
| style="text-align:left;" colspan="2" |  Vektløfting || || || || style="background-color:#39f;" | || style="background-color:#fc0;" | 1 || style="background-color:#fc0;" | 1 || || || || || || **2**
|-
! colspan=2 | Medaljeøvelser || || **6** || **9** || **12** || **12** || **12** || **8** || || **6** || **7** || **2** || **74**
|-
! width=100 colspan=2  ||width=40| 22. ||width=40| 23. ||width=40| 24. ||width=40| 25. ||width=40| 26. ||width=40| 27. ||width=40| 28. ||width=40| 29. ||width=40| 30. ||width=40| 1. ||width=40| 2. || rowspan=2 
|-
| colspan=2 
| align=center colspan=9  || align=center colspan=2  
|}

## Medaljefordeling
 Vertsnasjon ()

## Referanser


## Eksterne lenker
* Offisiell rapport (pdf) hos digital.lib.auth.gr (gresk)
* 1906 Intercalated Games Overview hos olympedia.com
* Olympic Games 1906 Athens – The Intercalated Games hos olympic-museum.de
* The 2nd International Olympic Games in Athens 1906 (pdf) hos isoh.org 
* Medals in the Intercalated Games 1906 in Athen hos olympics-statistics.com
* Holm, Jan: De flyvende marmorstatuer: Norges første OL-gull på morgenbladet.no